b'\n_START_ARTICLE_\nAlmindelig s\xc3\xa6beurt\n_START_SECTION_\nBeskrivelse\n_START_PARAGRAPH_\nS\xc3\xa6beurt er en fler\xc3\xa5rig, urteagtig plante med en opstigende v\xc3\xa6kst. St\xc3\xa6nglerne er runde i tv\xc3\xa6rsnit og glatte, og b\xc3\xa6rer bladene i modsat stilling. Bladene er elliptiske og helrandede med tre tydelige ribber. Oversiden er gr\xc3\xa5gr\xc3\xb8n, mens undersiden er noget lysere._NEWLINE_Blomstringen sker i juli-september, hvor man finder blomsterne samlet i t\xc3\xa6tte stande yderst p\xc3\xa5 skuddet. De enkelte blomster er 5-tallige og regelm\xc3\xa6ssige med sammenvoksede kronr\xc3\xb8r og hvide eller svagt lyser\xc3\xb8de kronblade. Frugterne er kapsler med mange fr\xc3\xb8._NEWLINE_Rodnettet best\xc3\xa5r af lange, underjordiske st\xc3\xa6ngler og et tr\xc3\xa6vlet rodsystem._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 0,50 x 0,60 m (50 x 60 cm/\xc3\xa5r).'